ai4bharat/Pralekha huggingface dataset:
அறிவியல் மற்றும் தொழில்நுட்பத்துறை
புவிசார் கொள்கைகளின் தாராளமயமாக்கல், புதுமைகளை அதிகரிக்கும்: அறிவியல் தொழில்நுட்பத்துறை செயலாளர்
புவிசார் கொள்கைகளில், மத்திய அரசு சில நாட்களுக்கு முன் அறிவித்த, தாரளமயமாக்கல், இத்துறையில் புதுமையை ஊக்குவிக்க உதவும் என்றும் பொதுத்துறை மற்றும் தனியார் துறைக்கு நல்ல வாய்ப்பை ஏற்படுத்தும் என்றும் அறிவியல் தொழில்நுட்ப துறை செயலாளர் பேராசிரியர் அசுதோஷ் சர்மா கூறினார்.
(தேசிய புவிசார் விருதுகள் பாராட்டு விழாவை, இந்திய தொழில் மற்றும் வர்த்தக சபை கூட்டமைப்பு சமீபத்தில் காணொலி காட்சி மூலமாக நடத்தியது.
இந்த விருது விழாவில் இத்துறையின் புதுமை கண்டுபிடிப்புகள் அங்கீகரிக்கப்பட்டன. மின் நிர்வாகம் மற்றும் இந்திய வரைபடங்கள் திட்டத்துக்கான புவிசார் விருதை தேசிய தகவல் மையம்  பெற்றது. புவிசார் தொழில்நுட்ப புதுமை விருது, குஜராத்தின் விவசாயிகள் நலன் மற்றும் கூட்டுறவு துறைக்கு வழங்கப்பட்டது.
ட்ரோன்கள் மற்றும் தொலை உணர்வு புவிசார் தொழில்நுட்பங்களை பயன்படுத்தி சாகுபடி மற்றும் பயிர் இழப்பை மதிப்பீடு செய்ததற்காக இந்த விருது வழங்கப்பட்டது. வர்த்தக பயன்பாட்டில் புவிசார் விருது எம்எல் வரைபட தகவல் நிறுவனத்துக்கு வழங்கப்பட்டது.
இந்த விழாவில் அறிவியல் தொழில்நுட்ப துறை செயலாளர் பேராசிரியர் அசுதோஷ் சர்மா கலந்து கொண்டு பேசியதாவது:
இந்திய பொருளாதாரத்தின் பல்வேறு துறைகளை புதுப்பிக்க, புவிசார் தொழில்நுட்பத்தின் சக்தியைப் பயன்படுத்த நாம் விரும்புகிறோம். புவிசார் கொள்கைகளில், மத்திய அரசு சில நாட்களுக்கு முன் அறிவித்த, தாரளமயமாக்கல், இத்துறையில் புதுமைகளை ஊக்குவிக்க உதவும். மேலும், பொதுத்துறை மற்றும் தனியார் துறைக்கு நல்ல வாய்ப்பை ஏற்படுத்தும்.
புவிசார் தரவுகளின் பல்வேறு அம்சங்களைப் பற்றிய பரிந்துரைகள், நுண்ணறிவு மற்றும் ஆலோசனைகள், புவிசார் கொள்கையை வலுப்படுத்துவதற்கு முழு சக்தியை வழங்க, முழு சூழலை எப்படி கொண்டு வருவது என்பதை அனைத்து தரப்பினரும் பகிர்ந்து கொள்ள வேண்டும்.
இவ்வாறு பேராசிரியர் அசுதோஷ் சர்மா கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700155
சுற்றுலா அமைச்சகம்
'நமது தேசத்தைக் காணுங்கள்' வரிசையின் கீழ் 'ஒடிசா- இந்தியாவின் சிறப்பாக பாதுகாக்கப்பட்ட ரகசியம்' என்னும் தலைப்பில் 18வது இணையக் கருத்தரங்கை சுற்றுலா அமைச்சகம் நடத்தியது.
சுற்றுலா அமைச்சகத்தின் 'நமது தேசத்தைக் காணுங்கள்' வரிசையில், 'ஒடிசா- இந்தியாவின் சிறப்பாக பாதுகாக்கப்பட்ட ரகசியம்' என்னும் தலைப்பில் 12 மே, 2020 அன்று நடந்த இணையக் கருத்தரங்கம் , பார்வையாளர்களை ஒடிசாவுக்கு மெய்நிகர்ப் பயணமாக அழைத்துச் சென்றது.
திரு விஷால் தேவ், செயலாளர், , ஒடிசா அரசு, தனது அறிமுக உரை மூலம் விளக்கக்காட்சிக்கு அடித்தளம் அமைத்தார். ஒடிசாவைப் பற்றிய சிறிய முன்னுரையை வழங்கிய அவர், அம்மாநிலத்தின் முக்கிய அம்சங்களான பண்டைய நாகரிகம், கலிங்க பாணியிலான புகழ்பெற்ற கோவில்கள், அழகு ததும்பும் கடற்கரைகளை உள்ளடக்கிய நீண்ட கடல் பரப்பு, கலைகள் மற்றும் கைவினைப் பொருள்கள், கலாச்சாரம், ஒடிசி, கோத்திபுவா போன்ற புகழ்பெற்ற நடன வடிவங்கள் மற்றும் காடுகளைப் பற்றி பேசினார். பசுமைச் சுற்றுலாவை ஊக்குவிக்கும் மாநிலத்தின் முயற்சியைப் பற்றியும் அவர் தெரிவித்தார்.
பிதர்கனிகா வனவிலங்கு உய்வகம், உதய்பூர் கடற்கரை, தனித்துவமான மங்கலஜோடி சதுப்பு நிலம், சத்பாடா, அரிய இர்ராவாடி டால்பின்களைக் காணக்கூடிய சிலிகா ஏரி, சிம்லிபால் தேசிய பூங்கா, டெப்ரிகர் தேசிய பூங்கா- ஹிராகுட் அணையில் உள்ள பசுமைச் சுற்றுலா வளாகம், அமைதிப் பள்ளத்தாக்கு- கார்ஜ், தரிங்க்பாடி இயற்கை முகாம், மகாநதிப் பள்ளத்தாக்கு, பெட்னோய் கடற்கரைகள், பழங்குடி பாரம்பரியம், கலை மற்றும் கைவினைகள், ஜவுளி, நடன வடிவங்கள், விழாக்கள் மற்றும் உணவு வகைகள் ஆகியவற்றைப் பற்றி மெய்நிகர் பயணம் விளக்கியது.
இணையக் கருத்தரங்கைத் தவற விட்டவர்களுக்காக, https://www.youtube.com/channel/UCbzIbBmMvtvH7d6Zo_ZEHDA/featured என்னும் முகவரியிலும், இந்திய அரசின் சுற்றுலா அமைச்சகத்தின் அனைத்து சமூக ஊடக தளங்களிலும் இந்த நிகழ்ச்சிகள் கிடைக்கின்றன.
இணையக் கருத்தரங்கின் அடுத்த பாகம் 14 மே, 2020 வியாழன் அன்று காலை 11 மணிக்கு, 'மைசூரு: கர்நாடகாவின் கைவினைக் கலையகம்' என்னும் தலைப்பில் நடைபெறும். https://bit.ly/MysuruDAD என்னும் சுட்டியில் பதிவு செய்து கொள்வதன் மூலம் விருப்பமுள்ளவர்கள் இணையக் கருத்தரங்கில் பங்கு பெறலாம்.
அறிவியல் மற்றும் தொழில்நுட்பத்துறை
அசாம் கிராமப்புற மக்கள், கோவிட்-19 தடுப்புக்குத் தேவையான கை கிருமிநாசினிகள், முகக்கவச உறை ஆகியவற்றை வீட்டிலேயே தயாரிக்கின்றனர்.
ஜோர்ஹாட்டில் உள்ள சி.எஸ்.ஐ.ஆர்-வடகிழக்கு அறிவியல் தொழில்நுட்பக் கல்வி நிலையத்தின் கீழ், அறிவியல் தொழில்நுட்பத் துறையின் கல்வி தொழில்முனைவு மேம்பாட்டிற்கான SEED  பிரிவின் ஆதரவில் செயல்படும் கிராமப்புற பெண்கள் தொழில்நுட்பப் பூங்கா, கை கிருமிநாசினி, வீட்டில் தயாரிக்கும் முகக்கவச உறை, திரவ கிருமிநாசினி போனறவை தயாரிப்பதில் கிராமப்புறப் பெண்களை ஈடுபடுத்தியுள்ளது. அந்தப் பகுதியில் கோவிட்-19 பரவுதலைத் தடுக்கும் வகையில், சுற்றுப்புற கிராமங்களில் குடும்பத்தினர் மற்றும் ஏழை மக்களுக்கு இலவசமாக வழங்குவதற்காக இவை தயாரிக்கப் படுகின்றன.
பாரம்பரியமான பருத்தித் துணியில் இருந்து, எளிதாக முகக்கவச உறை தயாரிக்க அந்தப் பகுதி கிராமப்புறப் பெண்களுக்கு, தொழில்நுட்பப் பூங்கா மூலம் பயிற்சி அளிக்கப்பட்டுள்ளது. முகக்கவச உறைகளுக்கான வடிவமைப்பு இறுதி செய்யப்பட்டு, பருத்தி நூலால் நெய்யப்பட்ட 150 துண்டுகள் கொள்முதல் செய்து, இரண்டு தையல் இயந்திரங்களும் ஏற்பாடு செய்து தரப்பட்டுள்ளது. 
ஒரு முகக் கவச உறை தைப்பதற்கு அந்தப் பெண்களுக்கு ஊதியமாக ரூ.15/- தருவதற்கு உத்தேசிக்கப்பட்டுள்ளது. இதுதவிர 200 லிட்டர் அளவுக்கு திரவ கிருமிநாசினியும் இவர்களால் தயாரிக்கப்பட்டுள்ளது.
[மேலும் விவரங்களுக்கு: திரு. ஜதின்கலிட்டா, முதன்மை விஞ்ஞானி, சி.எஸ்.ஐ.ஆர்.-நெய்ஸ்ட், ஜோர்ஹட், மின்னஞ்சல்:: kalitajk74[at]gmail[dot]com, செல்போன்: +91-9435557824.
டாக்டர் இந்து பூரி, விஞ்ஞானி ‘F’, DST, மின்னஞ்சல்: indub.puri[at]nic[dot]in, செல்போன்: 9810557964.
(
அறிவியல் மற்றும் தொழில்நுட்பத்துறை
இந்தியாவில் புதிய கண்டுபிடிப்பின் வெற்றிக் கதைகளில் பெண்களின் புதிய தொழில்கள் முன்னணியில் உள்ளதாக மத்திய அமைச்சர் டாக்டர் ஜிதேந்திர சிங் கூறியுள்ளார்
இந்தியாவில் புதிய கண்டுபிடிப்பின் வெற்றிக் கதைகளில் பெண்களின் புதிய தொழில்கள் முன்னணியில் உள்ளதாக மத்திய அறிவியல் மற்றும் தொழில்நுட்பத் துறை இணை அமைச்சர்  டாக்டர் ஜிதேந்திர சிங் கூறியுள்ளார்.
புதுதில்லியில் இன்று பெண் விஞ்ஞானிகளுக்கான பயிற்சித் திட்டத்தின் 12-வது தொகுப்பின் தொடக்க அமர்வில் உரையாற்றிய அவர், ககன்யான் உள்ளிட்ட பல பெரிய அறிவியல் திட்டங்களில் பெண் விஞ்ஞானிகள் தலைமையேற்பதாக கூறினார். கொவிட் பெருந்தொற்று காலத்திலும் கூட வடகிழக்கு பகுதியைச் சேர்ந்த மகளிர் சுயஉதவிக் குழுக்கள் பல புதிய வடிவங்களிலும், வண்ணங்களிலும் முகக்கவசங்களை பெருமளவுக்கு கிடைக்கச் செய்ததில் முன்னணியில் இருந்தன என்று அவர் கூறினார். பிரதமர் நரேந்திர மோடியின் புதிய இந்தியாவின் தூண்களில் ஒன்றாக நாட்டின் புதிய கண்டுபிடிப்புகளில் பெண்களின் வெற்றிக்கதை உள்ளது என்று அமைச்சர் குறிப்பிட்டார்.
நாட்டின் காப்புரிமை முகமைகளின் 10 சதவீத பங்களிப்பு பெண் விஞ்ஞானிகள் திட்ட அமைப்பின் முன்னாள் மாணவியருடையதாக இருக்கிறது என்று டாக்டர் ஜிதேந்திர சிங் எடுத்துரைத்தார். பெண் விஞ்ஞானிகள் திட்டம் முன்னாள் பிரதமர் அடல் பிகாரி வாஜ்பாய் தலைமையின் கீழ் 2002 ஆம் ஆண்டு உருவானது என்பதை அவர் நினைவு கூர்ந்தார். பிரதமர் திரு.நரேந்திர மோடி தலைமையின் கீழ் 2016-ல் அறிமுகம் செய்யப்பட்ட புதிய அறிவுசார் சொத்துரிமை கொள்கை பற்றி குறிப்பிட்ட அமைச்சர், இது குறித்து விழிப்புணர்வை ஏற்படுத்தி அறிவுசார் சொத்துரிமை பெறுவதில் பெண்கள் சமுதாயத்திற்கு பங்களிப்பு செய்ய முடியும் என்றார்.
இந்த நிகழ்ச்சியில் தொழில்நுட்பத் தகவல், முன்னறிவிப்பு மற்றும் மதிப்பீட்டுக் கவுன்சிலின்  செல்பேசி செயலியை டாக்டர் ஜிதேந்திர சிங் தொடங்கி வைத்தார். இந்த செயலி மூலம் டிஐஎஃப்சி-ன் சேவைகள் அனைத்தும் பொதுமக்களுக்கு கிடைக்கும் என்று அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1783877
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.16 கோடி தடுப்பூசி டோஸ்கள் வழங்கப்பட்டுள்ளன. இதில் 95.14 கோடி இரண்டாம் தவணை தடுப்பூசி டோஸ்களும், 22.45 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 49.597 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 2,257 பேர் கொவிட் தொற்றால் பாதிக்கப்பட்டுள்ளனர். இது 0.01 சதவீதமாகும்.
தொற்றிலிருந்து மீண்டவர்களின் விகிதம் 98.8 சதவீதம்.
கடந்த 24 மணி நேரத்தில் 148 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,41,47,775 பேர்.
கடந்த 24 மணி நேரத்தில் 174 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.09% வாராந்திர பாதிப்பு விகிதம் 0.10%
இதுவரை மொத்தம் 91.29 கோடி சோதனைகள் நடத்தப்பட்டுள்ளன. கடந்த 24 மணி நேரத்தில் 1,94.968 சோதனைகள் நடத்தப்பட்டுள்ளன.
தொலைதொடர்பு மற்றும் தகவல் தொழில்நுட்ப அமைச்சகம்
இந்தியா, ஆசியான் டிஜிட்டல் பணித்திட்டம் 2022-க்கு 2-வது ஆசியான் டிஜிட்டல் அமைச்சர்கள் நிலையிலான கூட்டத்தில் ஒப்புதல் அளிக்கப்பட்டது
இரண்டாவது ஆசியான் டிஜிட்டல் அமைச்சர்கள் நிலையிலான கூட்டம் இணையம் வழியாக நேற்று நடைபெற்றது. தகவல் தொடர்புத்துறை இணையமைச்சர் திரு தேவுசின்ஹ் சௌகான், மியான்மரின் போக்குவரத்து மற்றும் தகவல் தொடர்புத்துறை அமைச்சர் அட்மிரல் டின் ஆங் சான் கூட்டாக இந்தக் கூட்டத்திற்கு தலைமை தாங்கினர்.
அனைவரையும் உட்படுத்தும் டிஜிட்டல் உணர்வு மற்றும் ஒருங்கிணைப்பில் பிராந்திய டிஜிட்டல் ஒத்துழைப்பை வலுப்படுத்துவதற்கு பொருத்தமான பல்வேறு விஷயங்கள் குறித்து இந்த கூட்டத்தில் விவாதிக்கப்பட்டது.
கூட்டத்தில் உரையாற்றிய திரு தேவுசின்ஹ் சௌகான், குடிமக்கள் மற்றும் அரசுக்கு இடையேயான தொடர்பை விரிவுப்படுத்துவதன் மூலம் தகவல் மற்றும் தகவல் தொடர்பு தொழில்நுட்பங்கள் ஜனநாயக அமைப்புகளையும், நிறுவனங்களையும் வலுப்படுத்துகின்றன என்றார். தகவல் மற்றும் தகவல் தொடர்பு தொழில்நுட்பங்களின் பயன்பாடு பேச்சு உரிமை, மனித உரிமைகள் மற்றும் முடிவெடுக்கும் நடைமுறையில் பங்கேற்பதற்கான குடிமக்களின் வாய்ப்புகளை விரிவுபடுத்துவதோடு தாராளமாக தகவல்கள் கிடைப்பதையும் அதிகப்படுத்துகின்றன என்று அவர் குறிப்பிட்டார். கிராமப்பகுதிகளில் வாழ்கின்ற மக்களின் வாழ்க்கையை மாற்றியமைக்கும் திறனையும் இவை பெற்றுள்ளன.
களவாடப்பட்ட மற்றும் போலியான செல்பேசிகள் பயன்பாட்டை தடுப்பதற்கான நடைமுறை, தேசிய அளவிலான பொது பயன்பாட்டு இணையத்திற்கு வைஃபை வசதி கிடைக்க செய்வது, 5ஜி, நவீன செயற்கைக்கோள் தகவல் தொடர்பு, கணினி வழியிலான தடய அறிவியல் போன்றவற்றை உள்ளடக்கியதாக இந்தியா ஆசியான் டிஜிட்டல் பணித்திட்டம் 2022 உள்ளது.
சிறப்பு சேவைகள் மற்றும் கட்டுரைகள்
பணியாளர் தேர்வாணையம் 
ஒருங்கிணைந்த மேல்நிலை அளவிலான தேர்வு 2023
மத்திய அரசின் தென்மண்டலப் பணியாளர் தேர்வாணையம் , ஒருங்கிணைந்த மேல்நிலை  அளவிலான தேர்வு 2023  ஆகஸ்ட் மாதம் கணினி அடிப்படையில் நடத்தப்பட உள்ளது. மத்திய அமைச்சகங்கள், துறைகள், தன்னாட்சி அமைப்புகள், தீர்ப்பாயங்கள் போன்ற பல்வேறு அரசு சார்ந்த நிறுவனங்களில் கீழ்நிலை எழுத்தாளர், இளநிலை செயலக உதவியாளர், டிஇபி  போன்ற பதவிகளுக்கு விண்ணப்பங்கள் வரவேற்கப்படுகின்றன.
விண்ணப்பதாரர்களின் வயது, கல்வித்தகுதி, கட்டணம், தேர்வு அட்டவணை எவ்விதம் விண்ணப்பிக்க வேண்டும் போன்ற தகவல்கள் இந்த தேர்வாணையத்தின் அறிவிப்பாணையில் தெரிவிக்கப்பட்டுள்ளது.
விண்ணப்பதாரர்கள் ஆன்லைன்  மூலம் மட்டுமே விண்ணப்பிக்க வேண்டும். விண்ணப்பிக்க வேண்டிய கடைசி தேதி 08.06.2023.  ஆன்லைனில் கட்டணம் செலுத்த கடைசி தேதி 10.06.2023 . ஆன்லைன் விண்ணப்பதாரர்கள் தங்களது புகைப்படம் மற்றும் கையெழுத்தை ஸ்கேன் செய்து பதிவேற்றம் செய்ய வேண்டும். விண்ணப்பதாரர்கள் அனுப்பும் புகைப்படத்தில் தொப்பியோ, கண்ணாடியே அணிந்திருக்கக்கூடாது. அவர்கள் புகைப்படம் தெளிவாக இருக்க வேண்டும்.
தென்னக பகுதிகளில் கணினி மூலம் நடைபெறும் இந்த தேர்வு 22 மையங்களில் ஆகஸ்ட் - 2023-லில் நடைபெறுகிறது. ஆந்திரா மாநிலத்தில் 10 மையங்களிலும், புதுச்சேரியில் 1 மையத்திலும், தமிழ்நாட்டில் 8 மையத்திலும், தெலங்கானாவில் 3 மையங்களிலும் நடைபெறவுள்ளது. விண்ணப்பதாரர்களின் நலனை கருத்தில் கொண்டு இந்த பத்திரிகை செய்தி அனுப்பப்பட்டுள்ளது என்று பணியாளர் தேர்வாணையத்தின் மண்டல இயக்குனர் திரு கே நாகராஜா அனுப்பியுள்ள பத்திரிகை செய்தியில் தெரிவிக்கப்பட்டுள்ளது.
சுகாதாரம் மற்றும் குடும்ப நலத்துறை அமைச்சகம்
"பிரதமரின் ஏழைகள் நலத் தொகுப்பு: கொவிட்-19-ஐ எதிர்த்துப் போராடும் சுகாதார பணியாளர்கள்களுக்கான காப்பீட்டு திட்டம்" இன்னுமொரு 180 நாட்களுக்கு நீட்டிப்பு
"பிரதமரின் ஏழைகள் நலத் தொகுப்பு: கொவிட்-19-ஐ எதிர்த்துப் போராடும் சுகாதார பணியாளர்கள்களுக்கான காப்பீட்டு திட்டம்" 2022 ஏப்ரல் 19 முதல் இன்னுமொரு 180 நாட்களுக்கு நீட்டிக்கப்பட்டுள்ளது. கொரோனா நோயாளிகளின் சிகிச்சை மற்றும் பராமரிப்பில் ஈடுபட்டுள்ள சுகாதாரப் பணியாளர்களை சார்ந்தவர்களுக்கு பாதுகாப்பை வழங்கும் நோக்கில் இந்த திட்டத்தை தொடர்வதற்கு முடிவெடுக்கப்பட்டுள்ளது.
இதுகுறித்து தங்களது மாநிலங்கள் மற்றும் யூனியன் பிரதேசங்களில் உள்ள சுகாதாரப் பணியாளர்கள் இடையே விரிவான விழிப்புணர்வை ஏற்படுத்துமாறு அனைத்து மாநிலங்கள் மற்றும் யூனியன் பிரதேசங்களின் சுகாதாரத் துறை கூடுதல் தலைமை செயலர்கள்/முதன்மை செயலாளர்கள் மற்றும் செயலாளர்களுக்கு 2022 ஏப்ரல் 19 தேதியிட்ட கடிதத்தில் தெரிவிக்கப்பட்டுள்ளது.
2022 மார்ச் 30 அன்று தொடங்கப்பட்ட இந்த திட்டம் கொரோனா நோயாளிகளை கையாளும் மற்றும் நோய் தொற்று ஏற்படக்கூடிய ஆபத்துள்ள சமுதாய சுகாதார பணியாளர்கள் மற்றும் தனியார் சுகாதாரப் பணியாளர்கள் உள்ளிட்ட 22.12 லட்சம் சுகாதார சேவை வழங்குனர்களுக்கு ரூபாய் 50 லட்சம் விரிவான தனிநபர் விபத்து காப்பீடு வழங்கும் நோக்கில் அறிமுகப்படுத்தப்பட்டது.
மேலும், எதிர்பாராத நிலைமையை கருத்தில் கொண்டு, மத்திய/மாநில மருத்துவமனைகள், தன்னாட்சி பெற்ற மருத்துவமனைகள், எய்ம்ஸ் மற்றும் தேசிய முக்கியத்துவம் பெற்ற மருத்துவமனைகள் உள்ளிட்டவற்றில் கொரோனா சேவைப் பிரிவில் பணியமர்த்தப்பட்டுள்ள தனியார் மருத்துவமனை ஊழியர்கள், ஓய்வு பெற்றவர்கள், தன்னார்வலர்கள், உள்ளாட்சி அமைப்புகளின் பணியாளர்கள், ஒப்பந்த பணியாளர்கள், தினக்கூலி பெறுவோர் உள்ளிட்டவர்களும் இத்திட்டத்தின் கீழ் கொண்டு வரப்பட்டனர்.
இந்த திட்டம் தொடங்கப்பட்டதில் இருந்து இதுவரை கொவிட் பாதிப்பால் உயிரிழந்த சுகாதாரப் பணியாளர்கள் குறித்த 1905 கோரிக்கைகளுக்கு காப்பீட்டு தொகை வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1817977
மத்திய அமைச்சரவை
ஜம்மு-காஷ்மீர் மறுசீரமைப்பு சட்டம் 2019-ன் கூறுகளில் உள்ள சிரமங்களை அகற்றுவதற்கான குடியரசுத் தலைவரின் ஆணைக்கு மத்திய அமைச்சரவை பின்னேற்பு ஒப்புதல்
ஜம்மு-காஷ்மீர் மறுசீரமைப்பு சட்டம் 2019-ன் பிரிவு 103-ன்கீழ், இந்திய குடியரசுத் தலைவர் பிறப்பித்த ஆணைக்கு பிரதமர் திரு நரேந்திர மோடி தலைமையிலான மத்திய அமைச்சரவை, பின்னேற்பு ஒப்புதல் அளித்துள்ளது. இந்திய அரசு  விதிமுறைகள் 1961-ன் விதி 12-ன்படி, மேற்குறிப்பிட்ட சட்டத்தில் ஏற்பட்டுள்ள சிரமங்களை அகற்றுவதற்காக இந்த ஆணை பிறப்பிக்கப்பட்டது.
அறிவிக்கை வெளியிடப்பட்ட பின்னர், ஜம்மு-காஷ்மீர் மற்றும் லடாக் யூனியன் பிரதேசங்கள் தொடர்பான சில சட்டங்களை செயல்படுத்துவதற்கு ஏற்ற வகையில், மறுசீரமைப்புச் சட்டத்தின் கூறுகளில் உள்ள சிரமங்களை அகற்றுவதற்கு இது வழிவகுக்கும்.
பிரதமர் அலுவலகம்
ஆசிரியர் தினத்தை ஒட்டி, ஆசிரியர்களுக்கு பிரதமர் வாழ்த்து; முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணன் பிறந்த நாளில் அவருக்கு மரியாதை செலுத்துகிறேன்
ஆசிரியர் தினத்தையொட்டி, பிரதமர் திரு. நரேந்திர மோடி ஆசிரியர்களுக்கு வாழ்த்து தெரிவித்துள்ளார். முன்னாள் குடியரசுத் தலைவர் டாக்டர் சர்வபள்ளி ராதாகிருஷ்ணன் பிறந்த நாளையொட்டி, அவருக்கு பிரதமர் மரியாதை செலுத்தியுள்ளார்.
“ஆசிரியர் தினத்தையொட்டி, அனைத்து ஆசிரியர்களுக்கும் மனமார்ந்த வாழ்த்துகள். தலைசிறந்த ஆசிரியரும், வழிகாட்டியுமான டாக்டர் எஸ். ராதாகிருஷ்ணனுக்கு அவரது பிறந்த நாளில் இந்தியா மரியாதை செலுத்துகிறது” என்று பிரதமர் குறிப்பிட்டுள்ளார்.
-------
(Visitor Counter : 69
பிரதமர் அலுவலகம்
ஐக்கிய நாடுகளின் பயிற்சி மற்றும் ஆராய்ச்சி நிறுவனத்திற்கு பிரதமர் நன்றி
ஐக்கிய நாடுகளின் பயிற்சி மற்றும் ஆராய்ச்சி நிறுவனத்திற்கு பிரதமர் திரு நரேந்திர மோடி தமது நன்றியைத் தெரிவித்துக் கொண்டுள்ளார். தொற்றும் தன்மை இல்லாத நோய்களினால் இளம் வயதினரிடையே ஏற்படும் உயிரிழப்பைக் குறைப்பதற்கான இந்தியாவின் குறிப்பிடத்தக்க வளர்ச்சியை ஐக்கிய நாடுகளின் பயிற்சி மற்றும் ஆராய்ச்சி நிறுவனம் பாராட்டியுள்ளது.
“தொற்றும் தன்மை இல்லாத நோய்களைத் தடுப்பதற்கும், ஆரோக்கியத்தை மேம்படுத்துவதற்குமான முன்முயற்சிகளில் இந்தியா முன்னிலை வகிக்கிறது. ஐக்கிய நாடுகளின் பயிற்சி மற்றும் ஆராய்ச்சி நிறுவனத்தின் அன்பான வார்த்தைகளுக்கு மிக்க நன்றி. அனைவரும் ஒன்றாக இணைந்து நமது புவியை ஆரோக்கியமானதாக மாற்ற வேண்டும்”, என்று பிரதமர் தமது சுட்டுரைச் செய்தியில் குறிப்பிட்டுள்ளார்.
சுற்றுச்சூழல் மற்றும் வனத்துறை அமைச்சகம்
தேசிய தூய்மைக் காற்றுத் திட்டத்தின் அக்கறைக் கொண்டோர் ஆலோசனைக் கூட்டம் சுற்றுச்சூழல் அமைச்சகத்தில் நிறைவடைந்தது
காற்று மாசுபடுவதற்கு எதிரான போரில் நகரத்துக்கு உரிய செயல் திட்டங்களை அமல்படுத்துவதற்கு முக்கிய கவனம் செலுத்த வேண்டும் என்றும் அதற்கு அனைத்து தொழில்நுட்ப கொள்கை ஆதரவு வழங்கப்படும் என்றும் மத்திய அரசு கூறியுள்ளது. புதுதில்லியில் இன்று  சுற்றுச்சூழல், வனம், பருவநிலை மாற்றம் அமைச்சகத்தில் முடிவடைந்த தேசிய தூய்மைக் காற்றுத் திட்டத்தின் அக்கறை கொண்டோர் ஆலோசனைக் கூட்டத்தில் வலியுறுத்தப்பட்டது. இந்த இரண்டு நாள் கூட்டம் இன்று முடிவடைந்தது.
மாநிலங்களின் அமலாக்க அனுபவத்திலிருந்து கிடைத்த ஆலோசனைகளில் மாநிலங்களில் தலைமைச் செயலாளர்கள் நிலைக் குழுக்களை அமைத்தல், பலதுறை ஒருங்கிணைப்புக்கு, பகுதிகளுக்கான குறிப்பிட்ட தரத்திற்கும், செயற்கைக்கோள் கண்காணிப்புக்கும், பிரச்சினைகள் அமலாக்கத்திற்கும், சிந்து, கங்கை சமவெளி படத்தொகுப்பு அமைப்பதற்கும் உதவியாக இருக்கும் என்றும் ஆலோசனை கூறப்பட்டது.
அக்கறை கொண்டோர் ஆலோசனைக் கூட்டம் ஐரோப்பா, அமெரி்க்கா, சீனா, பிரேசில், ஜப்பான் மற்றும் உலக வங்கி நிபுணர்களுடன் கலந்தாலோசிக்க வாய்ப்பினை அளித்தது.
விவாதங்களின் போது பல்வேறு சர்வதேச அனுபவங்கள் பகிர்ந்துகொள்ளப்பட்டன.
இந்த இரண்டு நாள் அக்கறைகொண்டோர் கூட்டத்தின் முக்கிய நோக்கம் மாநில அரசு அமைப்புகளுடன் புதிதாக உருவாக்கப்பட்டுள்ள தேசிய தூய்மைக் காற்றுத்திட்டம் குறித்து கலந்தாலோசனை நடத்துவது மற்றும் திட்ட உருவாக்கம் மற்றும் நடைமுறையின் போது அவர்களது பங்கேற்பை உறுதி செய்வதும் ஆகும்.
இருபது மாநிலங்கள், யூனியன் பிரதேசங்களைச் சேர்ந்த பிரதிநிதிகள் இந்த ஆலோசனைக் கூட்டத்தில் பங்கேற்றனர்.
-----
(Visitor Counter : 95
அறிவியல் மற்றும் தொழில்நுட்பத்துறை
முடக்கு வாதத்தின் தீவிரத்தைக் குறைக்கும் நானோ துகள்கள் - ஐஎன்எஸ்டி விஞ்ஞானிகள் கண்டுபிடிப்பு
இந்திய அரசின் அறிவியல் மற்றும் தொழில்நுட்பத் துறையின் தன்னாட்சி பெற்ற நிறுவனமான, மொகாலியில் உள்ள நானோ அறிவியல் மற்றும் தொழில்நுட்ப நிறுவனத்தின்  விஞ்ஞானிகள் , சிட்டோசனுடன் நானோ துகள்களை வகுத்துள்ளனர். துத்தநாக  குளுகோனேட் ஏற்றப்பட்ட இந்த நானோ துகள்கள், முடக்கு வாதத்தின்  தீவிரத்தைக் குறைக்கக்கூடியவை ஆகும்.
துத்தநாகத் தனிமம் எலும்பு ஒடுக்கநிலையை இயல்பாகப் பராமரிப்பதில் முக்கிய பங்கு வகிக்கிறது. இதன் அளவு முடக்கு வாதத்தால் பாதிக்கப்பட்டுள்ள மனிதர்கள் மற்றும் விலங்குகளில் குறைவதாகக் கூறப்படுகிறது. துத்தநாக குளூகோனேட் வடிவில் வாய் மூலம் கொடுக்கப்படும் துத்தநாகம் மனிதர்களின் உடம்பில் மருந்து இருப்பைக் குறைக்ககூடியது எனத் தெரியவந்துள்ளது.
சிட்டோசன் எனப்படும் உயிரியக்க இணக்கமான மக்கும் இயற்கை பாலிசாக்கரைடு  , வெளிப்புற எலும்பு அமைப்பிலிருந்து பெறப்பட்ட ஏராளமான பயோபாலிமர்கள் உறிஞ்சுதலை அதிகமாக ஊக்குவிக்கும் இயல்பு கொண்ட ஒன்றாகும். மக்கக்கூடிய, உயிரியக்க இணக்கமான, நச்சுத்தன்மையாற்ற இயல்பில் உறிஞ்சுதன்மையுடையது என்பதால், குறிப்பாக சிட்டோசனை விஞ்ஞானிகள் குழு தேர்வு செய்துள்ளது.
அண்மைக்காலம் வரை, சிட்டோசன் நானோதுகள்களை வகுக்க அயனி புவி முறை பரவலாகப் பயன்படுத்தப்பட்டு வந்தது. இதில் பல்வேறு மருத்துவ குணமுள்ள தீவிர மருந்துத் தன்மை உள்ளது.
இரட்டை வடிகட்டிய நீரில் ,சிட்டோசன் , சோடியம் டிரைபாலிபாஸ்பேட் பயன்படுத்தி, துத்தநாக குளூகோனேட் ஏற்றப்பட்ட சிட்டோசன் நானோ துகள்களை விஞ்ஞானிகள் குழு தயாரித்தது. சிட்டோசன் நானோதுகள்களுடன் ஒரே சமயத்தில் துத்தநாக குளூகோனேட் சேர்க்கப்பட்டது. நானோ துகள்கள் பல்வேறு பௌதிக ரசாயனப் பொருள்களுக்கான இயல்பைக் கொண்டவை. விஸ்டார் எலிகள் மூலம் இதைப் பரிசோதித்த போது கொலாஜன், தூண்டப்பட்ட கீல்வாதத்துக்கு எதிரான ஆற்றல் கொண்டது என்பது கண்டுபிடிக்கப்பட்டது. எலிகளுக்கு அளிக்கப்பட்ட சிகிச்சையில், துத்தநாக குளூகோனேட் , அது ஏற்றப்பட்ட சிட்டோசன் நானோ துகள்கள் வாதத்தின் தீவிரத்தைக் குறைத்ததுடன், மூட்டு வீக்கம், எரித்தீமா, எடிமாவையும் குறைக்கூடியது என அக்குழுவினர் கண்டறிந்தனர். அதிலும், துத்தநாக குளூகோனேட் ஏற்றப்பட்ட நானோ துகள்கள் சிறந்த செயல்பாட்டைக் காண்பித்தன. உயிரி ரசாயன ஆய்வு, திசுக்கள் கண்காணிப்பு, நோய் எதிர்ப்பு திசு வேதிப்பொருள் வெளிப்பாடு என பல்வேறு அம்சங்களை இக்குழு மதிப்பிட்டது. இதில், வெறும் துத்தநாக குளூகோனேட்டை விட , துத்தநாக குளூகோனேட் ஏற்றப்பட்ட சிட்டோசன் நானோதுகள்கள் சிறப்பாக குணமளிக்கக்கூடியவை என தெரியவந்தது. துத்தநாக குளூகோனேட் ஏற்றப்பட்ட சிட்டோசன் நானோதுகள்களின் அழற்சி ஆற்றலே இதற்கு காரணம் என அவர்கள் முடிவுக்கு வந்துள்ளனர்.
மேலும் விவரங்களுக்கு டாக்டர் ரெகான் கானைத் தொடர்பு கொள்ளவும் .
விவசாயத்துறை அமைச்சகம்
வேளாண் ஆராய்ச்சி மற்றும் கல்வித் துறை, ஹைதராபாத்தில் ஒருங்கிணைத்துள்ள பருவநிலைக்கு ஏற்ற விவசாயம் குறித்த G20 தொழில்நுட்பப் பட்டறை 6ஆம் தேதி வரை நடைபெறுகிறது
வேளாண் ஆராய்ச்சி மற்றும் கல்வித் துறை , வேளாண்மை மற்றும் விவசாயிகள் நல அமைச்சகம், “காலநிலையை எதிர்கொள்ளும் வேளாண்மை” குறித்த G20 தொழில்நுட்பப் பட்டறை செப்டம்பர் 4 ஆம் தேதி முதல் 6 ஆம் தேதி வரை ஹைதராபாத்தில் ஏற்பாடு செய்யப்பட்டுள்ளது.
காலநிலை மாற்றத்தின் சவால்களை விவாதிக்கவும் முன்னிலைப்படுத்தவும் உலகெங்கிலும் உள்ள நிபுணர்களை ஒன்றிணைப்பதை நோக்கமாகக் கொண்ட இந்த பட்டறை பருவநிலை மாற்றத்தால் ஏற்படும் சவால்களை எதிர்கொள்வதில் நாடுகளின் திறன்கள் மற்றும் திறன்களை மேம்படுத்துவதற்கு ஒத்துழைப்பு மற்றும் தகவல் பரிமாற்றத்தை வலியுறுத்துகிறது.
விவசாயம் மற்றும் விவசாயிகள் நலத்துறை அமைச்சர் திருமதி ஷோபா கரந்த்லாஜே அவர்கள் கலந்து கொண்ட தொடக்க அமர்வுடன் மூன்று நாள் நிகழ்வு 4ஆம் தேதி தொடங்கியது. முதல் நாள் "காலநிலையை தாங்கும் விவசாய ஆராய்ச்சி தேவைகள் மற்றும் கண்டுபிடிப்புகள்" குறித்து கவனம் செலுத்தப்பட்டது, இதில் பங்கேற்று பேசிய பேச்சாளர்கள், தங்கள் நாடுகளில் விவசாயத்தில் நேரிட்ட பின்னடைவையும் அதனை எதிர்கொண்ட விதம் குறித்தும் தங்கள் அனுபவங்களை பகிர்ந்து கொண்டனர்.
விவசாய உணவு முறைகளில் உள்ள நிச்சயமற்ற தன்மையைக் குறைக்க, வளர்ந்து வரும் இந்த சவால்களை எதிர்கொள்ளத் தேவையான அறிவியல் மற்றும் புதுமையான தீர்வுகளையும் அவர்கள் பட்டியலிட்டனர். இந்நிகழ்ச்சியில் G20 உறுப்பு நாடுகள், விருந்தினர்கள் அழைக்கப்பட்ட நாடுகள் மற்றும் சர்வதேச அமைப்புகளின்  வெளிநாட்டுப் பிரதிநிதிகள் உட்பட முக்கியஸ்தர்கள் கலந்து கொண்டுள்ளனர். வேளாண்மை அமைச்சகம் மற்றும் பிற அமைச்சகங்களின் மூத்த அதிகாரிகளும் கூட்டத்தில் கலந்துகொண்டனர்.
விவசாயம் மற்றும் விவசாயிகள் நலத்துறை அமைச்சர் திருமதி ஷோபா கரந்த்லாஜே பேசுகையில், விவசாயம் மிகவும் உணர்திறன் வாய்ந்த துறை என்றும், ஜி 20 நாடுகளில் ஏற்கனவே நடக்கும் காலநிலை மாற்றத்தால் பெரிதும் பாதிக்கப்படுகிறது என்றும் குறிப்பிட்டார். காலநிலை மாற்றத்தின் தாக்கங்களை நாம் அனைவரும் ஏற்கனவே அனுபவித்து வருகிறோம் என்றும், இந்தப் பயிலரங்கில் இருந்து வெளிவரும் பரிந்துரைகள், காலநிலையை எதிர்க்கும் விவசாயத்தை அடைவதற்கு வழிகாட்டும் என்று நம்புவதாகவும் அவர் கூறினார்.
வேளாண் ஆராய்ச்சி மற்றும் கல்வித் துறை மற்றும் டிஜி ஐசிஏஆர் டாக்டர். ஹிமான்ஷு பதக் உள்ளிட்டோர் நிகழ்வில் பங்கேற்று பேசினர்.
பிரதமர் அலுவலகம்
உத்தர பிரதேச மாநிலம் ஷாஜஹான்பூரில் விபத்தில் உயிரிழந்தவர்களுக்கு பிரதமர் இரங்கல்
பிரதமரின் தேசிய நிவாரண நிதியிலிருந்து இழப்பீடு அறிவிப்பு
உத்தர பிரதேச மாநிலம் ஷாஜஹான்பூரில் விபத்தில் உயிரிழந்தவர்களுக்கு பிரதமர் திரு நரேந்திர மோடி இரங்கல் தெரிவித்துள்ளார். பாதிக்கப்பட்டவர்களுக்கு பிரதமரின் தேசிய நிவாரண நிதியில் இருந்து இழப்பீடு வழங்கப்படும் என திரு மோடி அறிவித்துள்ளார்.
பிரதமர் அலுவலகம் வெளியிட்டுள்ள டிவிட்டர் பதிவுகளில் , பிரதமர் கூறியிருப்பதாவது;
"உத்தரப்பிரதேசத்தின் ஷாஜஹான்பூரில் டிராக்டர் டிராலி ஆற்றில் விழுந்து விபத்துக்குள்ளானது மிகவும் வேதனையானது. இந்த விபத்தில் தங்கள் அன்புக்குரியவர்களை இழந்தவர்களுக்கு எனது ஆழ்ந்த இரங்கலைத் தெரிவிப்பதோடு, காயமடைந்தவர்கள் விரைவில் குணமடைய விரும்புகிறேன்’’.
"ஷாஜஹான்பூரில் நடந்த இந்த துயரத்தைக் கருத்தில் கொண்டு, உள்ளூர் நிர்வாகம் நிவாரணம் மற்றும் மீட்புப் பணிகளில் முழுமையாக ஈடுபட்டுள்ளது. பாதிக்கப்பட்டவர்களுக்கு அனைத்து உதவிகளும் செய்யப்படுகின்றன: பிரதமர்"
"உத்தர பிரதேசம் ஷாஜஹான்பூரில் விபத்தில் உயிரிழந்தவர்களின் குடும்பத்தினருக்கு தலா ரூ. 2 லட்சம் இழப்பீடு வழங்கப்படும். காயமடைந்தவர்களுக்கு ரூ.50,000 வழங்கப்படும்: பிரதமர்"